
ΕΦΗΜΕΡΙΔΑ 
ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


16 Μαρτίου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 870 


ΠΕΡΙΕΧΟΜΕΝΑ 

ΑΠΟΦΑΣΕΙΣ 


1 

Ειδική πιστοποίηση και ανανέωση πιστοποίησης 
δέκα (10) Ν.Π.Ι.Δ. ως φορέων παροχής υπηρεσιών 
Κοινωνικής Φροντίδας μη κερδοσκοπικού χαρα¬ 
κτήρα. 

2 

Έγκριση υπερωριακής απασχόλησης των υπαλ¬ 
λήλων της Γενικής Γραμματείας Αιγαίου και Νη¬ 
σιωτικής Πολιτικής, του Υπουργείου Ναυτιλίας και 
Νησιωτικής Πολιτικής για το α' εξάμηνο του 2017 
και έως 30.6.2017. 

3 

Καθορισμός ανώτατου ορίου επιτρεπομένων 
ημερών κίνησης εκτός έδρας, υπαλλήλων υπηρε- 
τούντων στο Δήμο Μονεμβασίαςγιατο έτος 2017 
και εφεξής. 

4 

Χορήγηση άδειας λειτουργίας στο «Κέντρο Φρο¬ 
ντίδας Ηλικιωμένων Ιεράς Μητροπόλεως Πέτρας 
και Χερρονήσου «Η μεγάλη Παναγία»». 

5 

Θέματα Λειτουργίας της Μονοτμηματικής Σχολής 
Καλών Τεχνών του Πανεπιστημίου Δυτικής Μακε¬ 
δονίας. 

6 

Μεταφορά οργανικών θέσεων και προσωπι¬ 
κού από ΕΠΑΣ Βοηθών Νοσηλευτών στο ΔΙΕΚ 
του ν. 4186/2013 Βοηθός Νοσηλευτικής Γενικής 
Νοσηλείας του Γ.Ν. Βέροιας αρμοδιότητας του 
Υπουργείου Υγείας παράρτημα του Γ.Ν. Ημαθίας 
(Γ.Ν. Βέροιας - Γ.Ν. Νάουσας). 

7 

Αποζημίωση υπερωριακής εργασίας στους υπαλ¬ 
λήλους του Τ.Ο.Ε.Β. Κουφαλίων. 


ΑΠΟΦΑΣΕΙΣ 

Αριθμ. Δ23/6755/312 (1) 

Ειδική πιστοποίηση και ανανέωση πιστοποίησης 
δέκα (10) Ν.Π.Ι.Δ. ως φορέων παροχής υπηρε¬ 
σιών Κοινωνικής Φροντίδας μη κερδοσκοπικού 
χαρακτήρα. 

Η ΑΝΑΠΛΗΡΩΤΡΙΑ ΥΠΟΥΡΓΟΣ 
ΕΡΓΑΣΙΑΣ, ΚΟΙΝΩΝΙΚΗΣ ΑΣΦΑΛΙΣΗΣ 
ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις: 

α) του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Οργανα» που κυρώθηκε 
με το άρθρο πρώτο του π.δ/τος 63/2005 (ΦΕΚ 98/Α'), 
β) του άρθρου 9, του ν. 4052/2012 (ΦΕΚ41/Α') Νόμος 
αρμοδιότητας Υπουργείων Υγείας και Κοινωνικής Αλ¬ 
ληλεγγύης και Εργασίας και Κοινωνικής Ασφάλισης για 
εφαρμογή του νόμου «Έγκριση των Σχεδίων Συμβάσεων 
Χρηματοδοτικής Διευκόλυνσης μεταξύ του Ευρωπαϊκού 
Ταμείου Χρηματοπιστωτικής Σταθερότητας (Ε.Τ.Χ.Σ.), της 
Ελληνικής Δημοκρατίας και της Τράπεζας της Ελλάδος 
του Σχεδίου του Μνημονίου Συνεννόησης μεταξύ της 
Ελληνικής Δημοκρατίας, της Ευρωπαϊκής Επιτροπής και 
της Τράπεζας της Ελλάδος και άλλες επείγουσες διατά¬ 
ξεις για τη μείωση του δημοσίου χρέους και τη διάσωση 
της εθνικής οικονομίας» και άλλες διατάξεις, 
γ) της παρ. 3 του άρθρου 283 του ν. 3852/2010 (ΦΕΚ 
87/Α') «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης», 
δ) των παρ. 2,3,4,5 και 6 του άρθρου 5 του ν. 2646/1998 
(ΦΕΚ 236/Α') «Ανάπτυξη του Εθνικού Συστήματος Κοι¬ 
νωνικής Φροντίδας και άλλες διατάξεις», 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'870/16.03.2017 


ε) των παρ. 1 και 2 εδ. δ' του άρθρου 7του ν. 3106/2003 
(ΦΕΚ 30/Α') «Αναδιοργάνωση του Εθνικού Συστήματος 
Κοινωνικής Φροντίδας και άλλες διατάξεις», 

στ) της παρ. 1 εδ. α' του άρθρου 3 του ν. 3895/2010 
(ΦΕΚ 206/Α') «Κατάργηση και συγχώνευση υπηρεσιών, 
οργανισμών και φορέων του δημοσίου τομέα», 

ζ) του άρθρου 27 του ν. 4320/2015 (ΦΕΚ 29/Α') «Με- 
τονομασία του Υπουργείου Εργασίας και Κοινωνικής Αλ¬ 
ληλεγγύης και του Υπουργείου Υγείας και Κοινωνικών 
Ασφαλίσεων». 

2. Το π.δ. 113/2014 (ΦΕΚ 180/29.8.2014) «Οργανισμός 
Υπ. Εργασίας, Κοιν. Ασφάλισης και Πρόνοιας». 

3. Το π.δ. 24/2015 (ΦΕΚ 20/27.1.2015) «Σύσταση. 

Ασφαλίσεων». 

4. Το π.δ. 73/2015 (ΦΕΚ 116/23.9.2015) «Διορισμός 

Αντιπροέδρων.Υφυπουργών». 

5. Την μεαριθμ. Υ28/ΦΕΚ2168/Β72015 απόφασητου 
Πρωθυπουργού «Ανάθεση αρμοδιοτήτων στην Αναπλη- 
ρώτρια Υπουργό Εργασίας, Κοινωνικής Ασφάλισης και 
Κοινωνικής Αλληλεγγύης Θεανώ Φωτίου». 

6. Την υπ'αριθμ. Γ.Π.:Π2γ/οικ.59633/2011 (ΦΕΚ 1310/ 
Β') απόφαση του Υπουργού Υγείας και Κοινωνικής Αλλη- 
λεγγύης«Καθορισμόςτηςμορφήςτου Αριθμού Μητρώ¬ 
ου, στο Εθνικό Μητρώο και στο Μητρώο Περιφερειακών 
Ενοτήτων Φορέων Κοινωνικής Φροντίδας Ιδιωτικού Το¬ 
μέα Μη Κερδοσκοπικού χαρακτήρα καθώς και στο Ειδικό 
Μητρώο Εθελοντικών μη Κυβερνητικών Οργανώσεων. 
Στοιχεία και Διαδικασία Εγγραφής». 

7. Την κοινή υπουργική απόφαση (Κ.Υ.Α.) των Υπουρ¬ 
γείων Οικονομικών και Υγείας και Κοινωνικής Αλληλεγγύ¬ 
ης με αριθμ. Γ.Π.:Π(2)γ/οικ. 34029/22.3.2012 (ΦΕΚ 1163/ 
τ.Β'/Ί 0.4.2012). 

8. Το γεγονός ότι από την απόφαση αυτή δεν προκα- 
λείται καμία δαπάνη σε βάρος του Προϋπολογισμού. 

9. Τις εισηγήσεις των Περιφερειαρχών. 

10. Το αριθμ. πρωτ. 1114/15.2.2017 έγγραφο του 
Ε.Κ.Κ.Α. που αφορά στην απόφαση του Δ.Σ. για την Ειδική 
πιστοποίηση, 10 Ν.Π.Ι.Δ. μη κερδοσκοπικού χαρακτήρα, 
ως φορέων παροχής υπηρεσιών κοινωνικής φροντίδας, 
αποφασίζουμε: 

Την Πιστοποίηση των κάτωθι Ν.Π.Ι.Δ. ως φορέων πα¬ 
ροχής υπηρεσιών Πρωτοβάθμιας Κοινωνικής Φροντίδας 
μη κερδοσκοπικού χαρακτήρα: 

• Σωματείο Ατόμων με Ειδικές Ανάγκες Ν. Λακωνίας 
με έδρα στην Σπάρτη 

• Σωματείο μη Κερδοσκοπικού Χαρακτήρα Πρόληψης 
και Προαγωγής Υπηρεσιών Υγείας με δ.τ. «Ίκελος» με 
έδρα στην Πάτρα 

• Σύλλογος Πολυτέκνων Ν. Ημαθίας με έδρα στη Βέ¬ 
ροια 

Την Ανανέωση Πιστοποίησης των κάτωθι Ν.Π.Ι.Δ ως 
φορέων παροχής υπηρεσιών Πρωτοβάθμιας Κοινωνικής 
Φροντίδας μη κερδοσκοπικού χαρακτήρα: 

• Δωδεκανησιακός Σύλλογος Γονέων και Κηδεμόνων 
Ατόμων με Αναπηρίες με δ.τ. «Ελπίδα» με έδρα στη Ρόδο 

• Κέντρο Πρόληψης και Εξαρτήσεων και Προαγωγής 
της Ψυχοκοινωνικής Υγείας Π.Ε. Ηλείας με δ.τ. «Παρεμ¬ 
βάσεις» με έδρα στην Αμαλιάδα 

• Πνευματικό Ίδρυμα Κρητική Εστία με έδρα στην 
Αθήνα 


• Σύλλογος Εθελοντών Αιμοδοτών Ν. Νικομήδειας 
Ημαθίας με δ.τ. «Η Αγάπη» με έδρα στη Βέροια 

• Πανελλήνια Ένωση Αμφιβληστροειδοπαθών με δ.τ. 
Π.Ε.Α. με έδρα στην Καλλιθέα 

• Ελληνική Ομάδα Διάσωσης Παράρτημα Ν. Κερκύρας 
με δ.τ. Ε.Ο.Δ. Κέρκυρας με έδρα στην Κέρκυρα 

Την Ανανέωση Πιστοποίησης του κάτωθι Ν.Π.Ι.Δ. ως 
φορέα παροχής υπηρεσιών Δευτεροβάθμιας Κοινωνικής 
Φροντίδας μη κερδοσκοπικού χαρακτήρα: 

• Εταιρεία Γονέων Ατόμων Νοητικά Υστερούντων για 
την Στέγη Υποστηριζόμενης Διαβίωσης με δ.τ. «Διονύ- 
σειο Οικοτροφείο» με έδρα στο Νεοχώρι Χίου. 

Η διάρκεια της ειδικής πιστοποίησης είναι 4 (τέσσερα) 
έτη από τη δημοσίευση της παρούσας στην Εφημερίδα 
της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 2017 

Η Αναπληρώτρια Υπουργός 

ΘΕΑΝΩ ΦΩΤΙΟΥ 


Αριθμ. 4151.12- 05/01 /439 (2) 

Έγκριση υπερωριακής απασχόλησης των υπαλ¬ 
λήλων της Γενικής Γραμματείας Αιγαίου και Νη¬ 
σιωτικής Πολιτικής, του Υπουργείου Ναυτιλίας 
και Νησιωτικής Πολιτικής για το α' εξάμηνο του 
2017 και έως 30.6.2017. 

Ο ΥΦΥΠΟΥΡΓΟΣ 

ΝΑΥΤΙΛΙΑΣ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

Ι.Τις διατάξεις: 

α) Του π.δ. 63/2005 (ΦΕΚ 98/Α722.4.2005) «Κωδικο¬ 
ποίηση της νομοθεσίας για την Κυβέρνηση και τα Κυ¬ 
βερνητικά Όργανα». 

β) Του άρθρου 20 του ν. 4354/2015 (ΦΕΚ 176/Α7 
16.12.2015) «Διαχείριση των μη εξυπηρετούμενων δανεί¬ 
ων, μισθολογικές ρυθμίσεις και άλλες επείγουσες διατά¬ 
ξεις εφαρμογής της συμφωνίας δημοσιονομικών στόχων 
και διαρθρωτικών μεταρρυθμίσεων». 

γ) Του π.δ. 103/2014 (ΦΕΚ 170/Α728.8.2014) «Οργανι¬ 
σμός του Υπουργείου Ναυτιλίας και Αιγαίου. 

δ) Του π.δ. 1 /1986 «Καθορισμός αρμοδιοτήτων Υπουρ¬ 
γείου Αιγαίου» όπως συμπληρώθηκε και τροποποιήθηκε 
με το π.δ. 326/2000. 

ε)Του π.δ. 215/2007 (ΦΕΚ 241/Α 725.10.2007) «Σύστα¬ 
ση Γενικών Γραμματειών στο Υπουργείο Εσωτερικών και 
στο Υπουργείο Εμπορικής Ναυτιλίας, Αιγαίου και Νησιω¬ 
τικής Πολιτικής». 

στ) Του άρθρου 1 του ν. 4150/2013 (ΦΕΚ 102/Α7 
29.4.2013) «Ανασυγκρότηση του Υπουργείου Ναυτιλίας 
και Αιγαίου και άλλες διατάξεις». 

ζ) Του άρθρου 70/2015 (ΦΕΚ 114/Α722.9.2015) «Ανα¬ 
συγκρότηση Υπουργείων». 

η) Την αριθμ. πρωτ. 1000.0/104326/2016/5.12.2016 
(ΦΕΚ 3987/Β') κοινή απόφαση του Πρωθυπουργού και 
Υπουργού Ναυτιλίας και Νησιωτικής Πολιτικής «Ανάθεση 
αρμοδιοτήτων στον Υφυπουργό Ναυτιλίας και Νησιωτι¬ 
κής Πολιτικής Νεκτάριο Σαντορινιό». 

θ) Την αριθμ. πρωτ. 1000.0/104334/2016/7.12.2016 
(ΦΕΚ 3987/Β ) "Τροποποίηση της υπ' αριθμ. 1000.0/ 
35289/2015 του Υπουργού Ναυτιλίας και Νησιωτικής Πο¬ 
λιτικής περί μεταβίβασης αρμοδιοτήτων και δικαιώματος 
υπογραφής «Με εντολή Υπουργού» στο Γενικό Γραμμα¬ 
τέα Υπουργείου Ναυτιλίας και Νησιωτικής Πολιτικής και 
σε υπηρεσιακά όργανα του Υπουργείου Ναυτιλίας και 
Νησιωτικής Πολιτικής". 

2. α) Την άμεση αντιμετώπιση από τη Δ/νση Περιβάλ- 
λοντοςτης Γενικής Γραμματείας Αιγαίου και Νησιωτικής 
Πολιτικής υποθέσεων που σχετίζονται με τη διενέργεια 
εκτάκτων αυτοψιών των παραδοσιακών οικισμών και δι¬ 
ατηρητέων κτιρίων, β) Την προετοιμασία για την οργάνω¬ 
ση των Αγώνων Ανοικτής Θαλάσσης «ΑΕΟΕΑΝ ΚΕΟΑΤΤΑ 
2016», της «Συνάντησης Ερασιτεχνικών Θιάσων Αιγαίου 
2017» και των «Αιγαιοπελαγίτικων Αγώνων Στίβου 2017», 
γ) Την μέριμνα για την ομαλή υδροδότηση των νησιών 
με υδροφόρα πλοία σε 24ωρη δ)Την υλοποίηση της Νη¬ 
σιωτικής Πολιτικής όπως προβλέπεται στο ν. 4150/2013 
«Ανασυγκρότηση του Υπουργείου Ναυτιλίας και Αιγαίου 
και άλλες διατάξεις» και στο π.δ. 103/2014 (ΦΕΚ 170/Α'), ε) 
την προετοιμασία των προσωπικών μητρώων των υπαλ¬ 
λήλων για την διαδικασία επιλογής προϊσταμένων οργα¬ 
νικών μονάδων (συμπλήρωση Υπηρεσιακών Σημειωμά¬ 
των υποψηφίων προϊσταμένων οργανικών μονάδων). 

3. Τις πιστώσεις του ΚΑΕ 0511 του τακτικού προϋπο¬ 
λογισμού έτους 2017 της Γενικής Γραμματείας Αιγαίου 
και Νησιωτικής Πολιτικής, του Υπουργείου Ναυτιλίας και 
Αιγαίου (Ειδ.Φορέας 41 -160). 

4. Την Α.Π. 2840.57_00/383/17.2.2017 απόφαση δέ¬ 
σμευσης πίστωσης, αποφασίζουμε: 

1. Εγκρίνουμε για το χρονικό διάστημα από τη δημοσί¬ 
ευση της παρούσης και έως 30.6.2017 την απασχόληση 
πέραν του κανονικού ωραρίου και εφόσον προκύψει υπη¬ 
ρεσιακή ανάγκη, μέχρι δέκα (10) κατά μήνα υπαλλήλων, 
που υπηρετούν σε όλες τις υπηρεσιακές μονάδες της 
κεντρικής υπηρεσίας καθώς και στις περιφερειακές υπη¬ 
ρεσίες της Γενικής Γραμματείας Αιγαίου και Νησιωτικής 
Πολιτικής, οποιοσδήποτε κατηγορίας, κλάδου και εργασι¬ 
ακής σχέσης (μόνιμοι, ιδιωτικού δικαίου), συμπεριλαμβα¬ 
νομένων των αποσπασμένων στις υπηρεσίες καθώς και 
των διατιθέμενων που δεν καλύπτουν οργανικές θέσεις 
στο Γραφείο του Γενικού Γραμματέα υπαλλήλων και μέχρι 
εκατόν είκοσι (120) ώρες, ανά υπάλληλο, το εξάμηνο. 

2. Με μηνιαίες αποφάσεις του Γενικού Γραμματέα 
Αιγαίου και Νησιωτικής θα ορίζονται τα ονομαστικά 
κλιμάκια απασχόλησης κατά κλάδο και ο ονομαστικός 
κατάλογος με τις ώρες απασχόλησης των αντιστοίχων 
υπαλλήλων. 

3. Από την απόφαση αυτή προκαλείται δαπάνη σε βά¬ 
ρος των πιστώσεων του τακτικού προϋπολογισμού, της 
Γενικής Γραμματείας Αιγαίου και Νησιωτικής Πολιτικής, 
(Ειδ.Φορέας 41-160, ΚΑΕ 0511) τρέχοντος έτους, ύψους 
περίπου τριών χιλιάδων ευρώ (3.000,00 €) για το α' εξά¬ 
μηνο του 2017. 


4. Για την παραπάνω δαπάνη υπάρχει στον ΚΑΕ 0511 
πίστωση ποσού δέκα χιλιάδων ευρώ (10.000,00 €) για το 
οικονομικό έτος 2017, ενώ για το α' εξάμηνο του 2017 
στον ανωτέρω ΚΑΕ 0511 υπάρχει διαθέσιμη πίστωση 
ύψους τριών χιλιάδων ευρώ (3.000,00 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μυτιλήνη, 24 Φεβρουάριου 2017 

Ο Υφυπουργός 

ΝΕΚΤΑΡΙΟΣ ΣΑΝΤΟΡΙΝΙΟ! 


Αριθμ. 29326 _ (3) 

Καθορισμός ανώτατου ορίου επιτρεπομένων 
ημερών κίνησης εκτός έδρας, υπαλλήλων υπη- 
ρετούντων στο Δήμο Μονεμβασίας για το έτος 
2017 και εφεξής. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ 
ΚΑΙ ΙΟΝΙΟΥ 

Έχοντας υπόψη: 

1. Τις διατάξεις της υποπαραγράφου Δ9 της παρα¬ 
γράφου Δ του άρθρου 2 του ν. 4336/2015 (ΦΕΚ 94/ 
τ.Α'/2015), «Συνταξιοδοτικές διατάξεις - Κύρωση του 
Σχεδίου Σύμβασης Οικονομικής Ενίσχυσης από τον Ευ¬ 
ρωπαϊκό Μηχανισμό Σταθερότητας και ρυθμίσειςγιατην 
υλοποίηση της Συμφωνίας Χρηματοδότησης». 

2. Τις διατάξεις της παρ. 6 του άρθρου 25 του 
ν. 2738/1999 «Συλλογικές διαπραγματεύσεις στη Δη¬ 
μόσια Διοίκηση κλπ». 

3. Τις διατάξεις του άρθρου 90 της «Κωδικοποίησης της 
Νομοθεσίας για την Κυβέρνηση και τα Κυβερνητικά Όρ¬ 
γανα που κυρώθηκε με το άρθρο πρώτο του π.δ. 63/2005 
(ΦΕΚ 98/τ.Α722.4.2005). 

4. Τις διατάξεις του άρθρου 280 παρ. I του ν. 3852/2010 
(ΦΕΚ 87/τ.Α77.6.2010) «Νέα Αρχιτεκτονική της Αυτοδιοί¬ 
κησης και της Αποκεντρωμένης Διοίκησης - Πρόγραμμα 
Καλλικράτης». 

5. Τις διατάξεις του άρθρου 8 του π.δ/τος 139/2010 
(ΦΕΚ 232/τ.Α727.12.2010) «Οργανισμός της Αποκεντρω¬ 
μένης Διοίκησης Πελοποννήσου, Δυτικής Ελλάδας και 
Ιονίου». 

6. Τις διατάξεις του ν. 3584/2007 (ΦΕΚ 143/τ.Α7 
28.7.2007) «Κύρωση του Κώδικα Κατάστασης Δημοτικών 
και Κοινοτικών Υπαλλήλων». 

7. Τις διατάξεις του άρθρου 56 του ν. 4257/2014 (ΦΕΚ 
93/τ.Α714.4.2014). 

8. Την πράξη 4 της 6ης.2.2015 του Υπουργικού Συμ¬ 
βουλίου (ΦΕΚ 24/τ.Α 76.2.2015). 

9. Την αριθμ. 139596/23.9.2016 (ΦΕΚ 3248/Τ.Β7 
10.10.2016) απόφαση περί καθορισμού ανώτατου ορίου 
επιτρεπόμενων ημερών κίνησης εκτός έδρας, υπαλλή¬ 
λων υπηρετούντων στο Δήμο Μονεμβασίας για το έτος 
2016 και εφεξής. 

ΙΟ.Το αριθμ. 1834/6.2.2017 έγγραφο του Δήμου Μο- 
νεμβασίας με το οποίο υποβλήθηκε νέο αίτημα για τον 
καθορισμό του ανώτατου ορίου επιτρεπόμενων ημερών 
κίνησης εκτός έδρας υπαλλήλων του Δήμου, για το έτος 
2017 και εφεξής, αποφασίζουμε: 

Καθορίζουμε το ανώτατο όριο των επιτρεπόμενων 
ημερών κίνησης εκτός έδρας υπαλλήλων υπηρετούντων 
στο Δήμο Μονεμβασίας για το έτος 2017 και εφεξής, ως 
κατωτέρω: 


ΚΑΤΗΓΟΡΙΑ/ΚΛΑΔΟΣ 

ΑΡΙΘΜΟΣ 

ΥΠΑΛΛΗΛΩΝ 

ΟΡΙΟ 

ΕΠΙΤΡΕΠΟ¬ 

ΜΕΝΩΝ 

ΗΜΕΡΩΝ 

ΕΚΤΟΣ 

ΕΔΡΑΣ 

ΠΕ Διεκπεραίωσης 
Υποθέσεων Πολιτών 

5 

5 

ΠΕ Διοικητικών 

1 

5 

ΠΕ Γεωπόνων 

2 

10 

ΠΕ Διοικητικού - 
Οικονομικού 

3 

5 

ΠΕ Πολιτικών Μηχανικών 

1 

20 

ΠΕ 3 Πολιτικών Μηχανικών 

1 

10 

ΠΕ Οικονομικού - 
Λογιστικού 

2 

10 

ΠΕ Διοικητικών - 
Οικονομολόγων 

2 

10 

ΠΕ Οικονομολόγων 

1 

15 

ΠΕ Μηχανικών - Ορυκτών 
Πόρων 

1 

10 

Π Ε Αρχιτεκτόνων 

1 

50 

ΤΕ Τεχνολόγων Γεωπονίας 

1 

5 

ΤΕ Διεκπεραίωσης 
Υποθέσεων Πολιτών 

2 

5 

ΤΕ Διοικητικού 

2 

10 

ΤΕ Διοικητικού - Λογιστικού 

2 

10 

ΤΕ Γεωπόνων 

1 

5 

ΤΕ Πολιτικών Μηχανικών 

2 

60 

ΤΕ 17 Λογιστών 

1 

15 

ΤΕ Μηχανικών 

1 

20 

ΤΕ Δομικών Έργων 

2 

30 

ΔΕ Διοικητικού 

16 

20 

ΔΕ 29 Οδηγών 

9 

60 

ΔΕ 30 Υδραυλικών 

1 

15 

ΔΕ Εισπρακτόρων 

1 

10 

ΔΕ Οδηγών 
Απορριμματοφόρου 

1 

10 

ΔΕ Χειριστών 

Μηχανημάτων Έργου 

4 

15 


ΔΕ 38 Χειριστών Η/Υ 

2 

10 

ΔΕ Καθαριστών 

1 

10 

ΔΕ Διεκπεραίωσης 
Υποθέσεων Πολιτών 

1 

5 

ΔΕ 35 Δενδροκόμων - 
Ανθοκόμων 

1 

10 


Από την απόφαση αυτή προκαλείται δαπάνη σε βά¬ 
ρος του προϋπολογισμού οικονομικού έτους 2017 του 
Δήμου Μονεμβασίας ύψους 13.500,00 € που θα βαρύνει 
τους Κ.Α.10-6422,20-6422,25-6422,30-6422 και 40-6422 
των εξόδων του. 

Αντίστοιχες πιστώσεις θα προβλεφθούν στους Κ.Α. των 
προϋπολογισμών του Δήμου των επόμενων ετών. 

Από την έναρξη ισχύος της παρούσας παύει η ισχύς 
της αριθμ. 139596/23.9.2016 (ΦΕΚ 3248/τ.Β'/10.10.2016) 
απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 24 Φεβρουάριου 2017 

Ο Ασκών καθήκοντα Γενικού Γραμματέα 

Αποκεντρωμένης Διοίκησης 

ΔΙΟΝΥΣΙΟΣ ΠΑΝΑΓΙΩΤΟΠΟΥΛΟΣ 


Αριθμ. 26930 _ (4) 

Χορήγηση άδειας λειτουργίας στο «Κέντρο Φρο¬ 
ντίδας Ηλικιωμένων Ιεράς Μητροπόλεως Πέτρας 
και Χερρονήσου «Η μεγάλη Παναγία»». 

Η ΑΝΤΙ ΠΕΡΙΦΕΡΕΙ ΑΡΧΗΣ ΛΑΣΙΘΙΟΥ 

Έχοντας υπόψη: 

1. Τις διατάξεις του ν. 3852/2010 (ΦΕΚ 87/7.6.2010 τ.Α') 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης». 

2. Τις διατάξεις του π.δ/τος 149/2010 (ΦΕΚ 242/ 
27.12.2010 τ.Α') «Οργανισμός Περιφέρειας Κρήτης». 

3. Την με αριθμό 118387/24-9-2014 απόφαση του 
Περιφερειάρχη Κρήτης, σχετικά με την μεταβίβαση αρ¬ 
μοδιοτήτων στους Αντιπεριφερειάρχες της Περιφέρεια 
Κρήτης, όπως ισχύει (ΦΕΚ 2667/Β78.10.2014). 

4. Τις διατάξεις του ν. 2345/1995 «Οργανωμένες Υπη¬ 
ρεσίες παροχής προστασίας από φορείς Κοινωνικής 
Πρόνοιας και άλλες διατάξεις» (ΦΕΚ 213/τ.Α',12.10.1995). 

5. Την αριθμ. ΠΙγ/οικ. 81551/2007 (ΦΕΚ 1136/Β7 
6.7.2007):Τροποποίηση και συμπλήρωση των υπ'αριθμ. 
Π4Β/οικ. 3176/6.6.1996 (ΦΕΚ 455/Β71996) και Π4β/οικ. 
4690/30.8.1996 (ΦΕΚ 833/Β71996) υπουργικών αποφά¬ 
σεων «Προϋποθέσεις ίδρυσης και λειτουργίας Μονάδων 
Φροντίδας Ηλικιωμένων (Μ.Φ.Η.) από ιδιώτες κερδοσκο¬ 
πικού χαρακτήρα, και Μ.Φ.Η. μη κερδοσκοπικού χαρα¬ 
κτήρα», αντίστοιχα. 

6. Τις διατάξεις του ν. 3861/2010 (ΦΕΚ 112, τ.Α', 
13.7.2010) «Ενίσχυση της διαφάνειας με την υποχρεω¬ 
τική ανάρτηση νόμων και πράξεων των κυβερνητικών, 

διοικητικών και αυτοδιοικητικών οργάνων στο διαδί¬ 
κτυο - Πρόγραμμα Διαύγεια - και άλλες διατάξεις». 

7. Την αριθμ. 185813/29.9.2016 απόφαση της Αντι- 
περιφερειάρχη Λασιθίου «Συγκρότηση Επιτροπής γνω¬ 
μοδότησης για την καταλληλότητα των χώρων και των 
προϋποθέσεων για τη χορήγηση άδειας ίδρυσης και 
λειτουργίας Μονάδων Φροντίδας Ηλικιωμένων κερδο¬ 
σκοπικού και μη κερδοσκοπικού χαρακτήρα». 

8. Την αριθμ. 182978/26.9.2016 αίτηση του Κέντρου 
Φροντίδας Ηλικιωμένων Ιερός Μητροπόλεως Πέτρας και 
Χερρονήσου «Η Μεγάλη Παναγία» για χορήγηση άδειας 
λειτουργίας μονάδας φροντίδας ηλικιωμένων. 

9. Τα από 30.9.2016 και 1.2.2017 πρακτικά της ειδικής 
επιτροπής γνωμοδότησης για την καταλληλότητα των 
χώρων και των προϋποθέσεων για τη χορήγηση άδειας 
λειτουργίας Μ.Φ.Η.. 

10. Το αριθμ. πρ. 24619/2.2.2017 έγγραφο τηςΔ/νσης 
Δ. Υγείας και Κ. Μέριμνας προς τη Δ/νση Τεχνικών Υπη¬ 
ρεσιών Π.Ε. Λασιθίου. 

11. Το αριθμ.πρ. 25093/2.2.2017 έγγραφο τηςΔ/νσης 
Τεχνικών Υπηρεσιών Π.Ε. Λασιθίου προς τη Δ/νση Δ. 
Υγείας και Κ. Μέριμνας, αποφασίζουμε: 

Χορηγούμε Άδεια Λειτουργίας στη Μονάδα Φροντίδας 
Ηλικιωμένων μη κερδοσκοπικού χαρακτήρα μετην επω¬ 
νυμία «Κέντρο Φροντίδας Ηλικιωμένων Ιεράς Μητρο¬ 
πόλεως Πέτρας και Χερρονήσου «Η μεγάλη Παναγία»». 

Η Μ.Φ.Η. υποχρεούται να συμμορφώνεται με τις εκά- 
στοτε ισχύουσες διατάξεις. Η μη συμμόρφωση και η πα- 
ρεμπόδιση ελέγχου από τα αρμόδια όργανα συνεπάγεται 
άρση της άδειας λειτουργίας της. 

Τ ο Κέντρο Φροντίδας Ηλικιωμένων Ιεράς Μητρο¬ 
πόλεως Πέτρας και Χερσονήσου «Η Μεγάλη Παναγία», 
ευθύνεται για την άρτια οργάνωση και απρόσκοπτη λει¬ 
τουργία της Μ.Φ.Η.. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 6 Φεβρουάριου 2017 
Η Αντιπεριφερειάρχης 
ΠΕΛΑΓΙΑ ΠΕΤΡΑΚΗ 


Αριθμ. 3409 _ (5) 

Θέματα Λειτουργίας της Μονοτμηματικής Σχο¬ 
λής Καλών Τεχνών του Πανεπιστημίου Δυτικής 
Μακεδονίας. 

Ο ΠΡΥΤΑΝΗΣ 

ΤΟΥ ΠΑΝΕΠΙΣΤΗΜΙΟΥ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Το άρθρο 9 παρ. 8 ν. 4009/2011. 

2. Το π.δ. 72/2013 (Φ.Ε.Κ. 119/2013 τ.Α') Μετονομασία 
Τμήματος, συγχώνευση Τμήματος και ίδρυση - συγκρό¬ 
τηση και ανασυγκρότηση Σχολών στο Πανεπιστήμιο 
Δυτικής Μακεδονίας. 

3. Το γεγονός ότι από την παρούσα δεν προκαλείται 
δαπάνη στον κρατικό προϋπολογισμό, αποφασίζουμε: 


Άρθρο 1 

Διάρκεια θητείας των τριών μελών 
της Κοσμητείας πλην του Κοσμήτορα. 

1. Η θητεία των τριών μελών της Κοσμητείας, πλην 
του Κοσμήτορα, είναι διετής και διαρκεί δύο διαδοχικά 
ακαδημαϊκά έτη. Η θητεία των τριών ως άνω μελών της 
Κοσμητείας, σε περίπτωση που εκλέγονται στη διάρκεια 
του πρώτου ακαδημαϊκού έτους της θητείας τους, υπο¬ 
λείπεται της διετίας και λήγει στο τέλος του επόμενου 
ακαδημαϊκού έτους από αυτό στη διάρκεια του οποίου 
έγινε η εκλογή. 

2. Τα ως άνω τρία μέλη της Κοσμητείας δεν μπορούν 
να εκλεγούν για τρίτη συνεχή θητεία. 

Άρθρο 2 

Διαδικασία εκλογής των τριών μελών 
της Κοσμητείας πλην του Κοσμήτορα. 

1. Τα τρία μέλη της Κοσμητείας, που έχουν την ιδιό¬ 
τητα του καθηγητή πλήρους απασχόλησης, εκλέγονται 
μετά από προκήρυξη των εκλογών από τον Κοσμήτορα 
το αργότερο τον Μάιο του ακαδημαϊκού έτους, κατά το 
οποίο λήγει η θητεία τους, εφόσον τούτο είναι εφικτό. Η 
προκήρυξη εκδίδεται τουλάχιστον 15 ημέρες πριν από την 
ημέρα των εκλογών. Εκλόγιμοι είναι καθηγητές πρώτης 
βαθμίδας, αναπληρωτές και επίκουροι καθηγητές της Μο¬ 
νοτμηματικής Σχολής. Οι υποψηφιότητες υποβάλλονται 
εντός πενθήμερης προθεσμίας από την προκήρυξη των 
εκλογών, οι δε υποψήφιοι ανακηρύσσονται με απόφαση 
του Κοσμήτορα, η οποία εκδίδεται την επόμενη εργάσιμη 
ημέρα από τη λήξη της προθεσμίας υποβολής των υποψη¬ 
φιοτήτων. Αν δεν υπάρχει κοσμήτορας ή ο υπάρχων πα¬ 
ραμελεί να προκηρύξει εκλογές, αυτές προκηρύσσονται 
από τον Πρύτανη, ο οποίος ασκεί και όσες αρμοδιότητες 
ανατίθενται με την παρούσα απόφαση στον Κοσμήτορα. 

2. Οι εκλογές διεξάγονται από τριμελή εφορευτική επι¬ 
τροπή, με ισάριθμα αναπληρωματικά μέλη.Τα μέλη της 
Εφορευτικής Επιτροπής έχουν την ιδιότητα του καθηγητή 
ή λέκτορα της Σχολής, προτείνονται από τον Κοσμήτο¬ 
ρα και εκλέγονται με φανερή ψηφοφορία από τη Γενική 
Συνέλευση της Σχολής, η οποία ορίζει και τον Πρόεδρο 
της Εφορευτικής. Το εκλογικό σώμα αποτελούν όλα τα 
μέλη της Γενικής Συνέλευσης της Σχολής, στους οποίους 
περιλαμβάνονται και οι τελούντες σε άδεια. Η ψηφοφο¬ 
ρία διεξάγεται με ενιαίο ψηφοδέλτιο, επί του οποίου οι 
εκλέκτορες δηλώνουν την προτίμησή τους με σταυρό για 
έναν υποψήφιο. Η ψηφοφορία είναι μυστική και μπορεί 
να διεξαχθεί και ηλεκτρονικά κατόπιν απόφασης του Κο¬ 
σμήτορα. Εκλέγονται οι υποψήφιοι που συγκέντρωσαν 
τις περισσότερες έγκυρες ψήφους. Οι λευκές ψήφοι και 
οι αποχές δεν λαμβάνονται υπόψη στο αποτέλεσμα της 
ψηφοφορίας. Σε περίπτωση που το σύνολο των εγκύρων 
ψήφων υπολείπεται του 50% του αριθμού των εκλεκτό¬ 
ρων, η ψηφοφορία επαναλαμβάνεται εντός των επόμε¬ 
νων δύο εργάσιμων ημερών και εκλέγονται οι υποψήφιοι 
που συγκέντρωσαν τις περισσότερες έγκυρες ψήφους, 
ακόμη και αν το σύνολο των εγκύρων ψήφων υπολείπε¬ 
ται του 50% του αριθμού των εκλεκτόρων. Επί ισοψηφί- 
ας εκλέγεται ο καθηγητής που κατέχει την υψηλότερη 
βαθμίδα και μεταξύ ισοψηφούντων ομοιοβάθμων εκλέ¬ 
γεται αυτός που έχει το παλιότερο ΦΕΚ διορισμού στη 

συγκεκριμένη βαθμίδα, με προβάδισμα εκείνου που έχει 
διοριστεί στο Πανεπιστήμιο Δυτικής Μακεδονίας. Σε πε¬ 
ρίπτωση που η εφαρμογή του παραπάνω κριτηρίου αρ¬ 
χαιότητας αποβεί ατελέσφορη, η αρχαιότητα καθορίζεται 
αναλόγως από τα ΦΕΚ διορισμού στην προηγούμενη 
βαθμίδα. Το αποτέλεσμα της ψηφοφορίας ανακοινώ¬ 
νεται από την Εφορευτική Επιτροπή στον Κοσμήτορα 
και στους εκλέκτορες και αναρτάται, με φροντίδα της 
Εφορευτικής Επιτροπής, στον ιστότοπο της Σχολής και 
του Ιδρύματος. Συμπληρωματικά και αναλογικά εφαρμό¬ 
ζονται οι διατάξεις για την ανάδειξη των οργάνων Α.Ε.Ι.. 

3. Διαπιστωτική πράξη για τους εκλεγέντες εκδίδει 
αμελλητί ο Κοσμήτορας μετά την παράδοση σε αυτόν 
του πρακτικού εκλογής από την Εφορευτική Επιτροπή. 
Η διαπιστωτική πράξη κοινοποιείται στον Πρύτανη, στη 
Σύγκλητο και στο Συμβούλιο. 

4. Σε περίπτωση κένωσης της θέσης ενός ή περισσοτέ¬ 
ρων από τα παραπάνω μέλη της Κοσμητείας για οποιοδή- 
ποτε λόγο, ο Κοσμήτορας επαναπροκηρύσσει εκλογές για 
την κενωθείσα θέση και για το υπόλοιπο της θητείας, εκτός 
αν υπολείπεται διάστημα μικρότερο του εξαμήνου και δεν 
επηρεάζεται η απαρτία για τις συνεδριάσεις της Κοσμητεί¬ 
ας. Για την εκλογική διαδικασία εφαρμόζονται αναλόγως 
τα οριζόμενα στις προηγούμενες παραγράφους. 

Άρθρο 3 

Διαδικασία εκλογής του εκπροσώπου 
των φοιτητών στην Κοσμητεία. 

1. Ο εκπρόσωπος των φοιτητών της Σχολής στην Κο¬ 
σμητεία συμμετέχει στις συνεδριάσεις της χωρίς δικαί¬ 
ωμα ψήφου και εκλέγεται από τους προπτυχιακούς και 
μεταπτυχιακούς φοιτητές και υποψήφιους διδάκτορες 
της Σχολής, σύμφωνα με τη διαδικασία που προβλέπεται 
στην περίπτωση β' της παραγράφου 2 του άρθρου 49 
ν. 4009/2011. Την εκλογή προκηρύσσει και διοργανώ- 
νει ο οικείος Σύλλογος Φοιτητών εντός 15 ημερών από 
τη σχετική ειδοποίηση του Κοσμήτορα. Ο Κοσμήτορας 
παραδίδει στο νόμιμο εκπρόσωπο του παραπάνω Συλ¬ 
λόγου τον εκλογικό κατάλογο εντός πέντε ημερών από 
την παραπάνω ειδοποίηση. Υποψήφιοι μπορούν να είναι 
οι προπτυχιακοί φοιτητές που έχουν διανύσει το πρώτο 
έτος σπουδών και βρίσκονται εντός του ενδεικτικού προ¬ 
γράμματος σπουδών, οι μεταπτυχιακοί φοιτητές κατά το 
πρώτο έτος φοίτησήςτους και οι υποψήφιοι διδάκτορες 
που διανύουν τα τρία πρώτα έτη από την εγγραφή τους 
ως υποψήφιων διδακτόρων. Η ψηφοφορία είναι άμεση, 
καθολική, μυστική και διεξάγεται με ενιαίο ψηφοδέλτιο. 

2. Διαπιστωτική πράξη για τον εκλεγέντα εκδίδει αμελ¬ 
λητί ο Κοσμήτορας μετά την έγγραφη ανακοίνωση σε 
αυτόν του αποτελέσματος της ψηφοφορίας από τον 
νόμιμο εκπρόσωπο του Συλλόγου Φοιτητών. 

Άρθρο 4 

Διαδικασία εκλογής του εκπροσώπου 
των φοιτητών στην Κοσμητεία 

1. Ο εκπρόσωπος των φοιτητών της Σχολής στην Κο¬ 
σμητεία συμμετέχει στις συνεδριάσεις της χωρίς δικαί¬ 
ωμα ψήφου και εκλέγεται από τους προπτυχιακούς και 
μεταπτυχιακούς φοιτητές και υποψήφιους διδάκτορες 
της Σχολής, σύμφωνα με τη διαδικασία που προβλέπεται 
στην περίπτωση β' της παραγράφου 2 του άρθρου 49 


ν. 4009/2011. Την εκλογή προκηρύσσει και διοργανώ- 
νει ο οικείος Σύλλογος Φοιτητών εντός 15 ημερών από 
τη σχετική ειδοποίηση του Κοσμήτορα. Ο Κοσμήτορας 
παραδίδει στο νόμιμο εκπρόσωπο του παραπάνω Συλ¬ 
λόγου τον εκλογικό κατάλογο εντός πέντε ημερών από 
την παραπάνω ειδοποίηση. Υποψήφιοι μπορούν να είναι 
οι προπτυχιακοί φοιτητές που έχουν διανύσει το πρώτο 
έτος σπουδών και βρίσκονται εντός του ενδεικτικού προ¬ 
γράμματος σπουδών, οι μεταπτυχιακοί φοιτητές κατά το 
πρώτο έτος φοίτησής τους και οι υποψήφιοι διδάκτορες 
που διανύουν τα τρία πρώτα έτη από την εγγραφή τους 
ως υποψήφιων διδακτόρων. Η ψηφοφορία είναι άμεση, 
καθολική, μυστική και διεξάγεται με ενιαίο ψηφοδέλτιο. 

2. Διαπιστωτική πράξη για τον εκλεγέντα εκδίδει αμελ¬ 
λητί ο Κοσμήτορας μετά την έγγραφη ανακοίνωση σε 
αυτόν του αποτελέσματος της ψηφοφορίας από τον 
νόμιμο εκπρόσωπο του Συλλόγου Φοιτητών. 

Άρθρο 5 

Άοιπά θέματα λειτουργίας 

της Μονοτμηματικής Σχολής 

1. Ο κοσμήτορας αναπληρώνεται σε περίπτωση κω¬ 
λύματος από τον αρχαιότερο στην πρώτη βαθμίδα κα¬ 
θηγητή της Κοσμητείας. Εφόσον στην Κοσμητεία, πλην 
του Κοσμήτορα, μετέχουν μόνο αναπληρωτές ή / και 
επίκουροι καθηγητές, τον Κοσμήτορα αναπληρώνει ο 
αρχαιότερος αναπληρωτής καθηγητής. Αν στην Κοσμη¬ 
τεία, πλην του Κοσμήτορα, μετέχουν μόνο επίκουροι κα¬ 
θηγητές, τον Κοσμήτορα αναπληρώνει ο αρχαιότερος 
επίκουρος καθηγητής. Για τον καθορισμό της αρχαιό¬ 
τητας των καθηγητών, που προβλέπεται στην παρούσα 
παράγραφο, εφαρμόζονται τα οριζόμενα στην παρά¬ 
γραφο 2 του άρθρου 2. 

2. Η Γενική Συνέλευση της Σχολής, όταν ασκεί αρμοδιό¬ 
τητες που η κείμενη νομοθεσία απονέμει στη Συνέλευση 
του Τμήματος, συγκροτείται και συνεδριάζει με τη σύν¬ 
θεση που προβλέπεται για τη Συνέλευση του Τμήματος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κοζάνη, 1 Μαρτίου 2017 

Ο Πρύτανης 

ΑΝΤΩΝΙΟΣ ΤΟΥΡΆΙΔΑΚΗΣ 


Αριθμ. 6856 _ (6) 

Μεταφορά οργανικών θέσεων και προσωπι¬ 
κού από ΕΠΑΣ Βοηθών Νοσηλευτών στο ΔΙΕΚ 
του ν. 4186/2013 Βοηθός Νοσηλευτικής Γενικής 
Νοσηλείας του Γ.Ν. Βέροιας αρμοδιότητας του 
Υπουργείου Υγείας παράρτημα του Γ.Ν. Ημαθί¬ 
ας (Γ.Ν. Βέροιας - Γ.Ν. Νάουσας). 

Ο ΔΙΟΙΚΗΤΗΣ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΗΜΑΘΙΑΣ 
Έχοντας υπόψη: 

1. Τις διατάξεις του άρθρου 58 του ν. 4316/2014 (ΦΕΚ 
Α' 270) «Ίδρυση παρατηρητηρίου άνοιας, βελτίωση περι- 
γεννητικής φροντίδας, ρυθμίσεις θεμάτων αρμοδιότητας 
Υπουργείου Υγείας και άλλες διατάξεις». 

2. Τις διατάξειςτου ν. 4186/2013 (ΦΕΚΑ' 193) «Αναδι¬ 
άρθρωση της Δευτεροβάθμιας Εκπαίδευσης και λοιπές 
διατάξεις», όπως τροποποιήθηκε και ισχύει. 

3. Την αριθμ. πρωτ. Γ4α/Γ.Π. 12972/22.5.2015 από¬ 
φαση του Αναπληρωτή Υπουργού Υγείας (ΑΔΑ ΩΗΧ- 
7465ΦΥΟ-ΘΥΩ) με θέμα «Ίδρυση Δημόσιων Ινστιτούτων 
Επαγγελματικής Κατάρτισης (Δ.Ι.Ε.Κ.) αρμοδιότητας του 
Υπουργείου Υγείας (ΦΕΚ 1038/Β /3.6.2015) στην οποία 
προβλέπεται η ίδρυση ΔΙΕΚ Γ.Ν. Βέροιας ειδικότητας Βο¬ 
ηθός Νοσηλευτικής Γενικής Νοσηλείας ως παράρτημα 
του Γ.Ν. Ημαθίας (Γ.Ν. Βέροιας - Γ.Ν. Νάουσας). 

4. Τις διατάξεις της παραγρ. 3 του άρθρου 51 του 
ν. 4384/2016 (ΦΕΚ 78/Α726.4.2016) «Αγροτικοί Συνεται¬ 
ρισμοί, μορφές συλλογικής οργάνωσης του αγροτικού 
χώρου και άλλες διατάξεις» με τις οποίες αντικαταστά- 
θηκετο άρθρο 58 του ν. 4316/2014 (ΦΕΚ Α' 270). 

5. Τις διατάξειςτου π.δ. 140/1987 (ΦΕΚ 77 Α') βάσει 
των οποίων συστήθηκε στο Γενικό Νοσοκομείο Βέροι¬ 
ας Μέση Τεχνική Επαγγελματική Νοσηλευτική Σχολή, 
η οποία ακολούθως με την αριθμ. Υ7β/οικ.4289 σχετ. 
4033/12.7.2000 κοινή υπουργική απόφαση (ΦΕΚ 986 
τ.Β'/9.8.2000 μετατράπηκε σεΤΕΕ Α' Κύκλου Βοηθών 
Νοσηλευτών και με την Υ7β/Γ.Π.οικ.9151/2007 κοινή 
υπουργική απόφαση (ΦΕΚ 676/τ.Β'/3.4.2007) σε Επαγ¬ 
γελματική Σχολή (ΕΠΑΣ) ειδικότητας Βοηθού Νοσηλευτή. 

6. Την υπ'αριθμ. 13085/8.12.2011 διαπιστωτική πράξη 
του Διοικητή του Γ.Ν. Βέροιας περί κατάργησης κενών 
οργανικών θέσεων της ΕΠΑΣ Βοηθών Νοσηλευτών του 


Γ.Ν. Βέροιας (ΦΕΚ 3262/τ.Β'/30.12.2011 όπωςτροποποι- 
ήθηκε με την υπ'αριθμ. 1046/30.2.2012 όμοια διαπιστω- 
τική πράξη (ΦΕΚ 817/τ.Β'/19.3.2012). 

7. Την αριθμ. Υ7β/Γ.Π.143186/2012 (ΦΕΚ 1046/τ.Β7 
29.4.2013) κοινή υπουργική απόφαση «Κατάργηση και 
διατήρηση κενών οργανικών θέσεων μόνιμου προσω¬ 
πικού της ΕΠΑΣ Βοηθών Νοσηλευτών Νοσοκομείων της 
3ης Υ.ΠΕ Μακεδονίας κατ'εφαρμογή των διατάξεων της 
παρ. 1 α του άρθρου 33 του ν. 4024/2011 όπως ισχύει». 

8. Το με αριθμ. πρωτ. Γ4α/Γ.Π.33893/17.6.2016 έγγρα¬ 
φο του Υπουργείου Υγείας σε απάντηση του με αριθμ. 
πρωτ. 4504/10.5.2016 εγγράφου. 

9. Το γεγονός ότι μετά το σχετικό 6 και 7 οι οργανικές 
θέσεις που προβλέπονταν στο π.δ. 140/1987 (ΦΕΚ 77/ 
τ.Α'/25.5.1987) διαμορφώθηκαν ως εξής: 

α. Κλάδος ΠΕ 14 Εκπαιδευτικού οργανικές θέσεις δύο 

(2) και υπηρετεί μία (1). 

β. Κλάδος ΠΕ 17 Εκπαιδευτικού οργανικές θέσεις τρεις 

(3) και δεν υπηρετεί καμία / κανένας. 

γ. Κλάδος ΠΕ 18 Εκπαιδευτικού οργανικές θέσειςτρεις 
(3) και υπηρετεί μία (1), διαπιστώνει: 

Τη μεταφορά των οργανικών θέσεων ΠΕ 14 και ΠΕ 18 
Εκπαιδευτικού καθώς και των υπηρετούντων υπαλλήλων 
της ΕΠΑΣ Βοηθών Νοσηλευτών στο ΔΙΕΚ Βοηθός Νοση¬ 
λευτικής Γενικής Νοσηλείας του ν. 4186/2013 του Γ.Ν. Βέ¬ 
ροιας αρμοδιότητας του Υπουργείου Υγείας παράρτημα 
του Γ.Ν. Ημαθίας (Γ.Ν. Βέροιας - Γ.Ν. Νάουσας) ως εξής: 


ΚΛΑΔΟΣ 

ΘΕΣΕΙΣ ΕΠΑΣ ΒΟΗΘΩΝ 
ΝΟΣΗΛΕΥΤΩΝ 

ΥΠΗΡΕΤΟΥΝΤΕΣ 

ΜΕΤΑΦΟΡΑ ΘΕΣΕΩΝ ΣΤΟ 
ΔΙΕΚ ΤΟΥ ν. 4186/2013 

ΜΕΤΑΦΟΡΑ ΠΡΟΣΩΠΙΚΟΥ 
ΣΤΟ ΔΙΕΚ ΤΟΥ ν. 4186/2013 

ΠΕΙ 4 

ΕΚΠΑΙΔΕΥΤΙΚΟΥ 

2 

1 

2 

1 

ΠΕΙ 8 

ΕΚΠΑΙΔΕΥΤΙΚΟΥ 

3 

1 

3 

1 


Η απόφαση αυτή να δημοσιευθεί στην Εφημερίδα της Κυβερνήσεως. 


Βέροια, 5 Ιουλίου 2016 

Ο Διοικητής κ.α.α. 

Η Διευθύντρια Ιατρικής Υπηρεσίας 

ΕΥΑΓΓΕΛΙΑ ΜΑΓΟΥΛΑ - ΒΑΡΒΕΡΗ 


Αριθμ. απόφ. 3/13.2.20 17 (7) 

Αποζημίωση υπερωριακής εργασίας στους υπαλλήλους τουΤ.Ο.Ε.Β. Κουφαλίων. 

ΤΟ Δ.Σ. ΤΟΥ ΤΟΠΙΚΟΥ ΟΡΓΑΝΙΣΜΟΥ 
ΕΓΓΥΩΝ ΒΕΛΤΙΩΣΕΩΝ (Τ.Ο.Ε.Β.) ΚΟΥΦΑΛΙΩΝ 

Έχοντας υπόψη: 

Τις διατάξεις: 

Ι.Τις διατάξειςτου ν. 4354/2015 / άρθρο 20 (ΦΕΚ 176/Α'). 

2. Του Εσωτερικού Κανονισμού τουΤ.Ο.Ε.Β. Κουφαλίων. 

3. Το άρθρο 4 του Κανονισμού Άρδευσης 2017 (όπως εγκρίθηκε από το 14/14.12.2016 Δ.Σ.). 

4. Του Καταστατικού τουΤ.Ο.Ε.Β Κουφαλίων. 

5. Την έγκριση του Εσωτερικού Κανονισμού και του Κανονισμού Άρδευσης από την 17/26.1.2017 Γ.Σ., αποφασί¬ 
ζουμε: 

να χορηγήσουμε τις νόμιμες υπερωρίες στο προσωπικού του Οργανισμού όπως φαίνονται στους παρακάτω 
πίνακες. 

Τεύχος Β'870/16.03.2017 


ΥΠΕΡΩΡΙΑΚΗ ΑΠΑΣΧΟΛΗΣΗ ΜΕΧΡΙ 22Α ΩΡΑ 


ΚΛΑΔΟΣ 

ΑΡΙΘΜΟΣ 

ΑΤΟΜΩΝ 

ΜΙΣΟ. ΚΛΙΜΑΚΙΟ 

ΩΡΕΣ ΕΤΗΣΙΩΣ 

ΩΡΟΜΙΣΘΙΟ 

ΕΤΗΣΙΑΔΑΠΑΝΗ 

ΠΕ ΔΙΟΙΚ.-ΟΙΚΟΝ. 

1 

2 

240 

4,32 

1036,8 

ΥΕ ΥΔΡΟΝΟΜΕΩΝ 

1 

1 

240 

3,55 

852 

ΥΕ ΥΔΡΟΝΟΜΕΩΝ 

1 

1 

240 

2,79 

669,6 


ΣΥΝΟΛΟ € 

2.558,4 


ΝΥΧΤΕΡΙΝΗ ΚΑΙ ΗΜΕΡΗΣΙΑ ΚΥΡΙΑΚΩΝ ΚΑΙ ΕΞΑΙΡΕΣΙΜΩΝ ΗΜΕΡΩΝ 


ΚΛΑΔΟΣ 

ΑΡΙΘΜΟΣ 

ΑΤΟΜΩΝ 

ΜΙΣΟ. ΚΛΙΜΑΚΙΟ 

ΩΡΕΣ ΕΤΗΣΙΩΣ 

ΩΡΟΜΙΣΘΙΟ 

ΕΤΗΣΙΑ ΔΑΠΑΝΗ 

ΥΕ ΥΔΡΟΝΟΜΕΩΝ 

1 

1 

192 

2,13 

409,96 

ΥΕ ΥΔΡΟΝΟΜΕΩΝ 

1 

1 

192 

1,67 

320,64 


ΣΥΝΟΛΟ € 

729,6 


ΑΠΟ ΙΔΙΑ ΕΣΟΔΑ 

Σύμφωνα με τις διατάξεις της ΑΔΑ: ΨΑΕΦΗ-Π07, ΤΟΝ ΚΑΝΟΝΙΣΜΟ ΑΡΔΕΥΣΗΣ 2017. 
Η απόφαση αυτή να δημοσιευθεί στην Εφημερίδα της Κυβερνήσεως. 


Ο Πρόεδρος 

ΧΑΡΑΛΑΜΠΟΣ ΠΟΥΝΤΟΣ 



ΕΘΝΙΚΟ 

ΤΥΠΟΓΡΑΦΕΙΟ 


Καποδιστρίου 34, Τ.Κ. 104 32, Αθήνα 
Τηλ. Κέντρο 210 5279000 
Κείμενα προς δημοσίευση: ννθΒΓηαείθΓ.ΘίΟΘί.αΓ 



































